ธกส.ดึงสหกรณ์จัดระบบข้าว
ธ.ก.ส.ชูกลไก สกต. ดันนครสวรรค์โมเดล ดึงระบบสหกรณ์ช่วยจัดการข้าวทั้งระบบ ยกระดับราคาอย่างยั่งยืน สร้างมูลค่าเพิ่มผลผลิตเกษตร
17 มิ.ย. 2560

ธ.ก.ส.ชูกลไก สกต. ดันนครสวรรค์โมเดล ดึงระบบสหกรณ์ช่วยจัดการข้าวทั้งระบบ ยกระดับราคาอย่างยั่งยืน สร้างมูลค่าเพิ่มผลผลิตเกษตร นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ขับเคลื่อนการดำเนินงานด้านการสร้างมูลค่าเพิ่มสินค้าเกษตรผ่านสหกรณ์การเกษตรเพื่อการตลาดลูกค้า ธ.ก.ส. (สกต.) ทั่วประเทศ 75 แห่ง โดยในปีที่ผ่านมา สามารถใช้กลไก สกต.รวบรวม แปรรูป เก็บรักษาเพื่อสร้างมูลค่าเพิ่มผลผลิตเกษตรกรที่สำคัญ ได้แก่ ข้าว ข้าวโพด อ้อย มันสำปะหลัง ยางพารา กาแฟ และผลไม้ มูลค่าการรวบรวมกว่า 1 หมื่นล้านบาทสำหรับนครสวรรค์โมเดล หรือโครงการจัดการข้าวเพื่อยกระดับรายได้ชาวนาอย่างยั่งยืนด้วยระบบสหกรณ์เป็นโครงการที่ ธ.ก.ส. และ สกต.นครสวรรค์ ร่วมมือกับสำนักงานสหกรณ์จังหวัด หอการค้าจังหวัด สำนักงานพาณิชย์จังหวัด เกษตรกรผู้ปลูกข้าวและโรงสี โดยใช้กลไกสหกรณ์รวมกันซื้อรวมกันขาย เชื่อมโยงการผลิตและการตลาดอย่างครบวงจร โดยการสร้างมูลค่าเพิ่มตลาดข้าวพร้อมแบ่งปันผลประโยชน์ที่เป็นธรรมด้วยกระบวนการสหกรณ์ สมาชิกมีส่วนร่วมตั้งแต่การพัฒนาพันธุ์ข้าว การดูแลผลผลิตให้มีคุณภาพ สามารถกำหนดราคาได้ นอกเหนือจากการสนับสนุนสินเชื่อตลอดห่วงโซ่มูลค่าเพิ่มของข้าวแล้ว ธ.ก.ส.ยังสนับสนุนการใช้เทคโนโลยีสารสนเทศมาช่วยในโครงการ เพื่อให้การดำเนินการในทุกขั้นตอนรวดเร็วถูกต้องทั้งนี้ จากการดำเนินงานโครงการในช่วง 3 ปี ที่ผ่านมา ถือว่าประสบความสำเร็จมาก จำนวนเกษตรกรที่เข้าร่วมโครงการ ปริมาณข้าวเปลือก มูลค่าข้าวที่เพิ่มขึ้นอย่างต่อเนื่องทุกปี นอกจากนี้ เกษตรกรที่เข้าร่วมโครงการยังได้รับประโยชน์จากต้นทุนการผลิตที่ลดลง เนื่องจากกระบวนการรวมกลุ่มในรูปแบบสหกรณ์ผ่าน สกต.นครสวรรค์ ช่วยเพิ่มอำนาจต่อรองในการซื้อปัจจัยการผลิตชี้นำราคาผลผลิตในตลาด